Document ID: 31990D0229

Title and Content:
***** ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Απριλίου 1990 για τροποποίηση της απόφασης 88/121/ΕΟΚ σχετικά με το πολυετές πρόγραμμα προσανατολισμού του αλιευτικού στόλου (1987-1991) που υπέβαλε η Γαλλία στο πλαίσιο του κανονισμού (ΕΟΚ) αριθ. 4028/86 (Το κείμενο στη γαλλική γλώσσα είναι το μόνο αυθεντικό) (90/229/ΕΟΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 4028/86 του Συμβουλίου της 18ης Δεκεμβρίου 1986 σχετικά με κοινοτικές δράσεις για τη βελτίωση και την προσαρμογή των διαρθρώσεων του τομέα της αλιείας και της υδατοκαλλιέργειας (1), και ιδίως το άρθρο 4 και το άρθρο 5 παράγραφος 2, Εκτιμώντας: ότι πρέπει να ληφθούν υπόψη τα αποτελέσματα των συνεδριάσεων που πραγματοποιήθηκαν με τις γαλλικές αρχές σχετικά με την πρόοδο των εργασιών του πολυετούς προγράμματος προσανατολισμού, όπως ορίζεται από την απόφαση 88/121/ΕΟΚ της Επιτροπής (2)· ότι η κατάσταση που διαπιστώθηκε στον τομέα της θέσης υπό εκμετάλλευση νέων αλιευτικών σκαφών εμφανίζει το 1987 και κατά το πρώτο εξάμηνο 1988, σαφή αύξηση της αλιευτικής ικανότητας που εκφράζεται με τη χωρητικότητα (κοχ) και της ισχύος (kW)· ότι η Γαλλία έχει διαβιβάσει, μέσα στις προβλεπόμενες προθεσμίες και βάσει νέας στατιστικής σειράς, νέα στοιχεία για τα σκάφη που έχουν παροπλισθεί πριν από δύο χρόνια και πλέον, όπως προβλέπεται στην απόφαση 88/121/ΕΟΚ· ότι η διαδικασία προσαρμογής που έχει αρχίσει και τα μέτρα που πρέπει να τεθούν σε εφαρμογή από τη Γαλλία για τον αποτελεσματικό έλεγχο της δυναμικότητας του γαλλικού αλιευτικού στόλου απαιτούν την παρέλευση ορισμένου χρόνου· ότι η Επιτροπή προτίθεται να παράσχει την υποστήριξή της στις προσπάθειες εξυγίανσης που καταβάλλει η Γαλλία, δεδομένου ότι τα διοικητικά ή κανονιστικά μέτρα που συνεπάγονται οι προσπάθειες αυτές αφήνουν να διαφανούν αποτελέσματα, τα οποία επιβεβαιώνουν διαρθρωτική εξέλιξη σύμφωνη προς τις κατευθυντήριες γραμμές, και επιτρέπουν την επίτευξη, το αργότερο μέχρι τις 31 Δεκεμβρίου 1991, των στόχων που καθορίζονται από την απόφαση 88/121/ΕΟΚ· ότι για την εφαρμογή των παρεκκλίσεων από την αρχή του ασυμβίβαστου με την κοινή αγορά των κρατικών ενισχύσεων στον τομέα της αλιείας, η Επιτροπή έχει θεσπίσει κατευθυντήριες γραμμές για την εξέταση των εθνικών ενισχύσεων στον τομέα της αλιείας (3)· ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Επιτροπής Δομών Αλιείας· ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η απόφαση 88/121/ΕΟΚ τροποποιείται ως εξής: 1. Στο άρθρο 3, η παράγραφος 2 αντικαθίσταται από το ακόλουθο κείμενο: «Η Επιτροπή, με βάση τις διαπιστώσεις που προκύπτουν από τις περιοδικές πληροφορίες που αναφέρονται στο άρθρο 2 ή, ελλείψει αυτών, μετά την παρέλευση εξαμήνου, γνωστοποιεί ενδεχομένως στο κράτος μέλος, το γεγονός ότι δεν πληρούνται οι όροι από τους οποίους εξαρτάται η έγκριση του προγράμματος». 2. Το παράρτημα αντικαθίσταται από το παράρτημα της παρούσας απόφασης. Άρθρο 2 Η παρούσα απόφαση απευθύνεται στη Γαλλική Δημοκρατία. Βρυξέλλες, 26 Απριλίου 1990.

Classification Labels:
322
321

Label Descriptions:
{"322": "Διαχείριση", "321": "ΕΠΙΧΕΙΡΗΣΕΙΣ ΚΑΙ ΑΝΤΑΓΩΝΙΣΜΟΣ"}

EuroVoc IDs (Original): 5283
122
2106
4590
913
1154
5913
2200

EuroVoc IDs (Expanded): 5283
122
2106
4590
913
1154
5913
2200

Dataset Source: meu

Split: train